DISSERTATIO  MEDICA 


INAUGTTRALIS 


DE 


VACCINIA 


AUCTORE  DONALDO  MUNTOSH. 


JXemedii  deprehensio,  qui  homines  contra  mor¬ 
bum  lethale  teterrimumque  defendit,  animum 
gratum  indagatori  vindicat. 

Doctor  Jenner,  morbi  vaccarum  (Vaccinia 
vocati)  effectus  in  corpore  hominum  compro¬ 
bare  volens,  sese  plurimis  in  periculis  per  mul¬ 
tos  annos  occupaverat :  atque  tandem  vim  ejus 
mirabilem  contra  variolam  detexit.  Anno  1798, 
observationes  suas  in  lucem  protulit,  et  inocu- 

lationem  cum  materia  Vacciniae  pro  illa  vario¬ 
lae  proposuit 

In  dissertatione  sequente,  consilium  est  pauca 
proferre,  1  mo,  De  Historia  et  Signis  Morbi  in 
Vacca ;  2 do.  De  Ortu  Morbi ;  3 tio.  De  Aspec¬ 
tu  et  Signis  Morbi  in  Corpore  Humano  ;  4 to. 
De  Vaccinia  Spuria;  et  5to ,  De  Tutamine  Vac¬ 
cinia  vera  praebito. 

DE  HISTORIA  ET  SIGNIS  MORBI  IN 

VACCA. 

In  quibusdam  e  Comitatibus  Lactariis  An- 
gliae,  diu  observatum  fuerat,  eos,  qui  vaccas 
emulgere  solebant,  eruptioni  pustularum  in 
manibus  aliquando  proclives  fuisse,  illosque  sic 
affectos,  Variolae  minus  esse  subjectos.  Quam¬ 
vis  hoc  agricolis  vulgo  notum,  nunquam  usui 
practico  adaptatum  fuerat,  inoculatione  cum 
materia  vaccina  fortasse  excepta,  quam  Domi- 


*  Inquiry  into  the  Causes,  &c.  of  the  Variolae  Vaccinae, 
Loncl.  1798. 

nus  Jesty  in  uxore  sua  et  liberis  duabus  insti¬ 
tuit  *,  antequam  Doctor  Jennqr  eventum  ob¬ 
servationum  et  experimentorum  ejus  edidit. 
Ab  eo  tempore  commoda  Vacciniae  per  totam 
fere  orbem  terrarum  late  fuerunt  diffusa. 

Morbus  in  vacca  sub  forma  vesicularum, 
in  ubere,  plerumque  prodit.  Vesiculae  sunt 
colore  subcaeruleo  vel  livido,  humorem  lim¬ 
pidum  continent,  et  tumore  atque  inflamma¬ 
tione  erysipelatosa,  circumdantur.  Paulatim 
induunt  formam,  circa  margines,  irregularem  ; 
et  sine  summa  cura  adhibita,  in  ulcera  mo¬ 
lestissima,  transire  solent.  Constitutio  quo¬ 
que  vaccae  turbari  videtur,  fit  calida,  appetitus 
deficit,  et  lac  parcius  secernitur.  Vacca,  ut 
perhibetur,  non  semel  tantum  huic  morbo  sub¬ 
jicitur,  sed  accessiones  sequentes  prima  multo 
sunt  mitiores. 


*  Edin.  M.  and.  S.  Jour.  vol,  i.  p.  515. 

DE  ORTU  VACCINIAE. 

In  Comitatu  Gloveraiae,  ubi  qui  curant  equos 
vaccas  quoque  mulgere  solent,  haec  animalia 
eruptione  pustularum  in  ubere  oriente,  ut  ha¬ 
bebatur,  ex  affectu  simili  in  manibus  mulgen- 
tium,  subinde  laborare,  observatum  fuit. 

Equi  proclives  sunt  morbo  calcis,  veterina¬ 
riis  bene  noto,  et  ab  his  dicto,  calx  squalida  vel 
scalposa ,  ( Anglice ,  grease ).  Hic  morbus  qui 
tempore  vernali  post  hiemem  acrem  praecipue 
observatur,  sub  forma  vesicularum  prodit,  quae 
vel  sponte  vel  inter  crura  equi  fricandum  erum¬ 
punt,  et  materiam  acrem  effundunt.  Occurrit 
animo  Doctoris  Jenner,  materiam  e  calce  equi 
exeuntem  causam  posse  fieri  ulcerum  quae  in 
manibus  mulgentium  conspiciuntur,  et  igitur 
ortum  etiam  praebere  eruptioni  in  ubere  vac¬ 
cae.  De  hoc  certior  factus  est  observando 

effectus  similes  inductos  constitutioni  lactaria- 

* 

rum  quae  materia  ex  ubere  vaccae,  et  veterina¬ 
riarum  qui  morbo  calcis  equi,  infecti  fuerunt. — 

“  It  is  a  remarkable  fact,”  ait  Dr  Jenner, 

“  and  well  known  to  rnany,  that  we  are  fre- 
“  quently  foiled  in  our  endeavours  to  commu- 
“  nicate  tlie  Small-pox,  by  inoculation,  to 
“  blacksmiths  who  in  tlie  country  are  farriers ; 

“  — they  often  resist  tbe  contagion  entirely,  or 
“  have  the  disease  anomalously 

Opinioni  ortum  Vacciniae  tribuendum  esse 
morbo  equino  a  plurimis  viris  haud  mediocri¬ 
bus,  obviam  itum  est.  Inter  hos  Dominus 
Laurence  f  et  Doctor  Woodvilie  J,  affirmarunt 
Yacciniam  in  vacca  specifice  diversam  esse  e 
materia  calcis  in  equo  ;  et  quamvis  isti  morbi 
in  utroque  animal^  conspiciuntur,  tamen  hanc  o 
convenientiam  nullum  argumentum  consensus 
sui  praebere.  Dr  Woodvilie  et  Dominus  Cole- 
man,  Professor  in  Collegio  Veterinario,  quas¬ 
dam  vaccas  materia  equina  sine  ullo  effectu 
inducto,  quoque  inocularunt  ||.  Experimenta 
tamen  a  nostratibus  Domino  Tanner  §,  Doc- 


*  Inquiry,  Ed.  2da.  Note,  p.  26. 
t  M.  &  P.  Jour.  voffi.  p.  116. 

%  Reports,  p.  7.  ||  II,.  p.  6. 

§  Comparative  Statement,  p.  9. 

tore  Loy*,  et  Doctore  Sacco,  Milanense,  aliis¬ 
que  instituta,  opinionem  Doctoris  Jenner  de 
ortu  viri  satis  superque  confirmant. 

Vaccinia  in  Comitatu  Gloverniae  solo  grassari 
primum  observata,  in  multis  aliis  comitatibus 
Angliae  deinceps  detectus  est.  Ut  morbus  epi - 
zooticus  in  quibusdam  regionum  Continentis 
Europae,  et  in  America  grassari  inventus  est. 

'  ' '  ”> '  -  • 

'.fi-  *  .  '  -  f  '' ,  *  •  .  :  .*  «.  -  ?  |  ■  i  t  ‘ '  '■  „  'T  :  '  ‘  .  1  .1  .. 

DE  ASPECTU  ET  SIGNIS  VACCINIAE 
IN  CORPORE  HUMANO. 

»4 

Vaccinia  in  corpore  humano  vel  casu  vel  con¬ 
silio  gigni  potest.  Veterinarii  et  illi  qui  vaccas 
mulgent  casu  infici  possunt,  et  quia  signa  quod 
v  cd*  ad  saevitiam  tantum,  in  his  diversa  sunt^ illis 
quae  post  inoculationem  conspiciuntur,  de  mor¬ 
bo  solum  arte  inducto  loquar. 


*  Experiments  on  the  Origin  of  the  Cow-Pox. 

De  Signis  Localibus. — Die  tertio  post  inocu¬ 
lationem  macula  parva  rubra  nonnihil  elevata 
conspicitur.  Inter  diem  tertium  et  sextum  ve¬ 
sicula  devenit,  margo  cujus  et  elevatus,  et  cir¬ 
cumscriptus,  et  aliquid  depressionis  in  centro 
ostendit :  Moles  vesiculae  usque  ad  diem  deci¬ 
mum  plerumque  augescit,  humor  quem  conti¬ 
net  limpidus  est,  primo  subcaeruleus  sed  paula- 
tim  fit  pellucidus,  et  morbi  finem  versus  colorem 
lacteum  vel  subflavum  exhibet.  Vesicula  punc¬ 
ta  humor  non  statim  effluit  sed  guttatim  exit, 
et  inde  structura  ejus  cellulosa  habetur.  Ma¬ 
cula  rubra  quae  vesiculam  circumdat,  in  initio 
parva,  circiter  diem  octavum  se  cito  extendere 
incipit,  et  areolam  latitudine  digiti  et  amplius, 
cum  tumescentia  et  induratione  insigni  circa 
basin  vesiculae  constituit.  Areola  per  unum 
duosve  dies  immutata  manet,  et  tunc  evanes¬ 
cere  incipit,  in  hoc  stadio  saepe  duos  tresve 
circulos  concentricos  efficiens.  Areola  per¬ 
fecta,  vesicula  ipsa  evanescere  incipit.  Scabies 
primo  parva  in  centra  formatur,  unde  paula- 
tim  ad  marginem  propagatur.  Plerumque  fusca, 

laevis  et  pellucida  est.  Non  obtrectata  inter 
spatium  hebdomadum  trium  vel  quatuor  de¬ 
cidit,  et  depressionem  circumscriptam  in  cute, 
in  aliis  exemplis  foveas  exhibentem,  et  in  aliis 
laevem,  post  se  relinquit. 

De  Signis  Constitutionialibus. — Circiter  diem 
octavum  post  inoculationem,  cum  areola  formari 
incipit,  nonnihil  actionis  febrilis  saepe  fit,  cujus 
signa  sunt  calor  auctus  cutis,  pulsus  frequens, 
et  molestia  generalis.  Sub  idem  quoque  tem¬ 
pus  intumescentia  lenis  glandularum  axillae  in 
plerisque  exemplis  percipitur,  quae  aeque  ac 
febris  absorptionem  viri  pro  causa  sua  agnos¬ 
cere  existimatur.  Intumescentia  et  febris  intra 
horas  triginta  sex  vel  quadraginta  octo  sae¬ 
pissime  evanescunt. 

De  Aberrationibus . — Sed  progressus  et  as¬ 
pectus  soliti  Vacciniae  supra  traditi,  aberra¬ 
tiones  nonnullas  saepe  exhibent.  Imo ,  Quod 
ad  tempus  quo  virus  effectus  ejus  edere  videtur. 
Quamvis  macula  rubra  circiter  diem  tertium, 
raro  maturius  plerumque  conspicitur,  ante 
diem  sextum,  octavum,  vel  decimum,  et  inter- 

dum  non  nisi  post  diem  decimum  quartum  vel 
vigesimum  primum  elapsum,  se  exhibet  *.  2 do, 
Quod  ad  fonnam  vesiculae,— E orma  vesiculae 
e  modo  quo  operatio  perficitur  praecipue  pen¬ 
dere  videtur ;  si  una  tantum  punctura  fit,  ple¬ 
rumque  circularis  fere  est,  sed  pluribus  punc¬ 
turis  vel  scalpturis  factis  formam  diversam  in¬ 
duere  potest ;  haec  alias  est  ovalis,  et  alias 
nonnihil  angularis.  Quaedam  vesiculae  parvae, 
numero  puncturis  pares,  nonnunquam  appa¬ 
rent,  et  his  inter  maturationem  conjunctis, 
vesicula  ampla  irregularis  formatur.  3 tioy 
Quod  ad  contenta  vesiculae, — Fluidum  quod  ve¬ 
sicula  continet,  quamvis  saepius  limpidum  et 
pellucidum,  haud  raro  fit  cito  opacum  et  colo¬ 
rem  induit  lacteum  vel  subflavum.  4 to,  Quod 
ad  tempus  quo  Areola  formatur, — Areola  inter¬ 
dum  die  quinto  vel  sexto,  et  in  aliis  exemplis 
non  ante  diem  duodecimum  conspicitur.  Qui¬ 
dam  nexus,  actioni  cuidam  constitutionali  pro¬ 
babiliter  tribuendus,  inter  tempus  quo  areola 
formatur,  et  illud  quo  contenta  vesiculae  as- 


*  Address  to  the  R.  Jennerian  Soc.  1803,  p.  40. 

pectum  mutant,  intercedere  videtur.  5to ,  Quod 
ad  durationem  morbi . — Morbi  durat  io  e  tempore 
quo  vesicula  erumpit  atque  inflammatio  areolae 
conspicitur,  necessario  pendebit.  6to,  Quod  ad 
signa  constitutionalia . — Aberrationes  quas  haec 
ostendere  videntur,  praesentiae  vel  absentiae 
eorum  vel  vehementiae  referri  possunt.  Quam¬ 
vis  in  fere  omni  exemplo  aliquid  actionis  fe¬ 
brilis  circiter  tempus  antea  dictum  accedit, 
haec  tamen  plerumque  adeo  est  levis,  ut  vix 
attentionem  attrahat.  In  plurimis  exemplis 
nihil  intumescentiae  axillae  percipienda  est,  et 
cum  adest  intumescentia,  quantacunque  sit,  non 
ex  signis  febrilibus  mitibus  vel  gravibus  pen¬ 
dere  videtur. 

Observare  licet  nonnullos  pro  tempore  et 
alios  omnino  actioni  viri  vaccini  resistere.  De 
causa  aberrationum  quae  supra  memoratae 
sunt,  parum  adhuc  cognitum  est ;  sed  de  con¬ 
stitutionis  idiosyncrasi  maxime  pendere  videtur. 
Progressum  vesiculae  versus  maturationem,  ca¬ 
lor  aliquando  accelerare,  frigusque  morari  ap¬ 
parent. 

DE  VACCINIA  SPURIA. 

Dicitxjr  Vaccinia  Spuria ,  vel  morbus  Vacci- 
niae  Verae  dissimilis,  qui  nullam  vim  contra 
variolas  possidet ;  vel  morbus  qui,  etsi  vero 
simillimus,  et  profecto  ab  hoc  plurimis  in  ex¬ 
emplis  haud  discernendus,  praesidium  nullum 
vel  saltem  levissimum  in  variolam  praebet. 

Vaccinia  Spuria,  ex  causis  diversis,  inter  quas 
septem  sequentes  eminent,  oriri  dicitur.  Imo , 
Ab  inoculatione  cum  materia  Vacciniae  Spuriae 
in  vacca.  %doy  Ab  inoculatione  cum  materia 
ex  equo  adempta.  3tio,  Ab  eruptionibus  cu¬ 
taneis  vaccinatione  pergente  erumpentibus. 
4to,  Ab  inoculatione  cum  materia  ex  homine 
serius  desumpta,  vel  diutius  servata.  5to ,  Ex 
pustula  per  materiam  Vacciniae  Verae  sine 
affectione  constitutionali  comitante  inducta. 
6to ,  E  vesicula  casu  vel  consilio  rupta,  vel 
e  materia  ejus  exhausta ;  et  7 to,  E  punctu¬ 
ris  parcius  factis.  Vacciniae  Spuriae  varie¬ 
tatum  hae  sunt  causae  ad  quas  confugiunt  auc- 

tores,  quo  vaccinationis  eventum  infelicem 
explicent. 

Primo ,  V accinia  Spuria  vel  ab  ulceribus  in 
ubere  vaccae  inductis,  iisque  Vacciniae  Verae 
dissimilibus  vel  ex  viro  cujus  vis,  etsi  in  ini¬ 
tio  integra,  postea  imminuta  est  f,  oriri  perhibe¬ 
tur.  Dr  Jenner  memorat  J  Vacciniam  Spuriam 
a  prima  harum  causarum  raro  gigni.  Quoad  se¬ 
cundam  ipse  testatur,  eos  qui  huic  subjecti  sunt, 
quanquam  variolarum  non  prorsus  immunes, 
variolis  tamen  spuriis  tantum  affici  || ;  quasi  illud 
tutamen,  quod  Vaccinia  verissima  sola  in  plu¬ 
rimis  exemplis  suppeditat. 

Secundo ,  Doctori  Jenner  primo  persuasum 
fuit,  virus  equinum,  nisi  per  uber  vaccae  prius 
transitum,  corpus  contra  variolae  contagium 
non  defendere  §.  Nunc  autem  aliter  sentit  ^[. 
His  causis  duabus  inoculationem  Vacciniae 
improsperam,  Dr  Jenner  tribuit,  et  ut  jure  a 


*  Inquiry,  Ed.  2da,  p.  7.  t  Id.  Lib.  p.  72. 

t  Id-  Hb.  p.  7.  ||  Id.  Lib.  p.  71, 

§  Id.  Lib.  p.  54  et  95. 

Thomson’»  Hist.  Sketch.  p.  145. 

Doctore  Thomson  dicitur,  “  But  for  the  en- 
“  couragement  which  he  derived  from  his  be- 
“  lief  in  their  being  well  founded,  the  world 
“  perhaps  had  never  been  indebted  to  him  for 
“  the  invaluable  benefits  which  have  sprung 
“  from  his  inquiries 

Per  primos  paucos  annos  post  vaccinationem 
introductam,  cum  eventus  ejus  votis  medici 
non  respondebat,  uni  ex  causis  memoratis  re¬ 
ferebatur  exitus  infelix;  vel  in  illis  exemplis,  in 
quibus  neutra  assignari  potuit,  eruptiones  va¬ 
riolam  referentes,  visae  pro  exemplis  varicellae 
non  variolae  perhibebantur  f .  Anno  tamen 
millesimo  octingentesimo  quarto,  Dominus 
Goldson  Portesmuthae  historias  edidit  septem 
casuum  quos  exempla  variolae  verae,  post  vac¬ 
cinationem  rite  peractam,  habuit  J.  Hi  casus  a 
diversis  medicis  ad  causas  varias  tributi  fuerunt, 
quarum  consideratio  de  aliis  Vacciniae  Spuriae 
causis  disserere  monet. 


*  Thomson’s  Hist.  Sketch.  p.  146. 

f  Dimning’s  Obs.  1800.  Eing  on  Cow-pox,  1801.  M. 
and  P.  Jour.  1802.  M.  and  C,  Review,  1805. 

X  Goldson,  1804. 

Tertio ,  Dr  Jenner,  in  Dissertatione  de  Mu¬ 
tationibus  quas  Vesicula  Vaccina  ab  Eruptio¬ 
nibus  Herpeticis  subit  *,  has  eruptiones  per¬ 
fectioni  et  progressui  pustulae  vaccinae  obstare 
in  commercio  suo  generali  per  annos  duos  et 
amplius  se  observasse  dicit,  et  existimare  hanc 
esse  causam  pustulae  spuriae  frequentiorem, 
quam  alia  quaecunque  vel  revera  omnes  cae- 
terae  simul  sumptae  f :  et  in  epistola  J  quam 
nuper  edidit,  eandem  opinionem  vindicat.  E- 
ruptionibus  herpeticis  aliisve  in  cute  existenti- 
bus,  procul  dubio  metuendum  est  ne  viro  vac¬ 
cino  effectus  exoptatus  desit,  sed  saepe  tales 
eruptiones  progressui  regulari  pustulae  Vac¬ 
cinae  minime  obstare  videntur.  Imo  in  Gallia 
ad  vaccinationem  confugitum  est,  et,  ut  dicitur 
feliciter,  ad  sananda  vitia  plurima  cutis,  scili¬ 
cet,  clartres,  crustas  lacteas,  tineam,  scabiem  ||, 
&c.  Dr  Jenner  ipse  dicit,  pustulam  non  sem- 
per  esse  imperfectam  et  inefficacem  :  sed  con- 


*  M.  and  P.  Jour.  vol.  xii.  p.  97.  t  Id.  Lib.  p.  98. 
%  Edin.  M.  and  P.  Jour.  vol.  xvii.  p.  476. 

|J  “  Rapports,”  Anno  1806  ad  1819. 

tra,  affectum  herpeticum  diu  perstitum  ali¬ 
quando  prorsus  tolli  *.  Hoc  significare  vide¬ 
retur  Vacciniam  in  primo  morbi  stadio  inertem 
esse,  propter  constitutionem  acrius  fortasse  viri 
herpetici  actione  affectam.  Dominus  Bryce  f , 
quidem,  opiniones  diversas  a  Medicis  habitas 
de  utilitate  inoculationis  vaccinae,  cum  cor¬ 
pus  eruptionibus  diversis  simul  afficitur,1^  conci¬ 
liare  conatus  est.  Existimat  corpus  per  sta¬ 
dium  acutum  horum  morborum  actioni  viri 
vaccini  resistere,  et  actione  constitutionali  mor¬ 
bida  per  stadium  longum  prorsus  vel  magna 
ex  parte  cedente,  inoculationem  non  tantum 
tuto,  sed  summa  spe  morbum  ope  actionis 
Vacciniae  curandi  perfici  posse.  Cum  recorda¬ 
mur  tamen  exempla  plurima  prolata  variolae  et 
Vacciniae  simul  existentium,  et  utriusque  cur¬ 
sum  suum  modo  maxime  regulari  persolventis  ; 
cum  quoque  in  memoria  tenemus  exempla 
quamplurim^  variolae  et  rubeolae  in  eodem 
homine  existentium,  utriusque  cursum  suum 


*  M.  and  P.  Jour.  vol.  xii.  p.  97. 
t  Pract.  Obser.  Ed.  2da,  Ap.  No.  vi  i. 

regularem  peragentis,  et  ut  videretur,  acces¬ 
sionem  alteram  horum  morborum  prohibentis, 
me  judice  inferre  licet,  vel  vim  aliquam  valde 
inusitatam  inesse  viro  herpetico,  vel  hunc  mor¬ 
bum  causam  Vacciniae  Spuriae,  ut  Doctori 
Jenner,  videtur,  multo  rarius  esse. 

Signum  est  valde  egregium,  et  cujus  nulla  ra¬ 
tio  adhuc  reddita  est,  illis  vaccinationem  insti¬ 
tuentibus  observatum,  Vacciniam  Veram  et 
Spuriam  in  eodem  homine  existere  posse.  Dr 
Jenner,  in  dissertatione  antea  memorata,  de  mu¬ 
tationibus  loquens  quas  vesicula  vaccina  ex 
operatione  viri  herpetici  subit,  haec  habet,  “  I 
“  cannot  call  it  a  general  change  in  every  case, 
“  as  I  have  sometimes  found  a  correct  pustule 
“  upon  one  arm,  and  a  spurious  pustule  on  the 
“  other.  Indeed,  I  have  sometimes  found  the 
“  perfect  and  imperfect  pustule  on  the  sanie 
“  arm,  within  two  inches  of  each  other,  when 
“  the  virus  inserted  was  taken  the  same  instant 
“  from  the  same  perfect  pustule  M.  Hus- 
son,  e  Secretis  Conventus  Centralis  Vaccina- 


*  M.  and  P.  Jour.  vol.  xii.  p.  100. 

tionis  Galliae,  se  vesiculam  vaccinam  veram  et 
spuriam  in  eodem  homine  materia  ex  eadem 
fonte  praebita  induxisse,  dicit  Observatio 
similis  est,  in  “  Rapports”  annis  1806  et  1807  f , 
atque  1808  et  1809 Nullam  causam  hujus 
rei  Dr  Jenner  conatus  est  proferre.  Revera  hoc 
mihi  videtur  haud  parum  opinioni  ejus  fluidum 
herpeticum  causam  esse  Vacciniae  Spuriae  ad¬ 
versari  ;  nam  procul  dubio,  si  hoc  virus  pro¬ 
gressum  et  perfectionem  vesiculae  vaccinae 
quantulumcunque  prohibere  potuit,  nulla  causa 
est  cur  alteram  vesiculam  intra  duos  pollices 
ex  priore  sitam,  haud  similiter  afficeret.  Ve¬ 
siculam  spuriam  operationi  ope  fili  perfectae  M. 
Husson  ||  tribuit ;  in  eadem  dissertatione  ta¬ 
men,  vesiculam  veram  in  nonnullis  casibus 
genitam,  in  quibus  vaccinatio  hoc  modo  pe¬ 
racta  fuerat  se  vidisse,  memorat  §  ;  et  de  casi¬ 
bus  in  “  Rapports”  dictis,  differentiam  cui- 

0 

dam  irritationi  externae  in  aliud  brachium 


*  Jour.  de  Med.  tono.  i.  p.  261. 
t  “  Tlapports,”  p.  16.  J  Id.  Lib.  p.  60. 

||  Jour.  de  Med.  p.  264.  §  Id.  ibid. 

o 


prae  altero  illatae,  non  tribui  posse,  affirma¬ 
tur. 

Virus  vaccinum  transeundo  per  plurimos 
homines  eruptionibus  herpeticis  laborantes,  de¬ 
pravationem  subire  dicitur,  et  ad  hanc  causam 
multo  plura  horum  exemplorum  variolae  post 
vaccinationem  quae  per  decursum  quinque  ul¬ 
teriorum  annorum  fuerunt  adeo  frequentia,  a 
nonnullis  relata  sunt.  Quoniam  materia  vitiata 
tam  late  diffusa  suspicionem  inducet  generalem 
omne  virus  vaccinum  non  esse  verum  et  pu¬ 
rum*,  objectiones  sequentes  quae  tali  suspicioni 
obstare  videntur,  proferre  haud  sit  alienum. 

Imo ,  Inoculatio  cum  materia  desumpta  ex 
pustula  vaccina,  propter  herpetem  vel  aliquem 
alium  morbum  exanthematicum,  spuria  facta, 
vesiculam  veram  in  altero  homine  inducere 
potest  f .  M.  Dudon  memorat  fluidum  vacci¬ 
num,  ex  aliquo  laborante  vel  variola,  psora, 
tinea,  rubeola,  syphilide,  vel  scropliula,  sine 
quacunque  naturae  ejus  mutatione  desumi 


*  Thomson  on  Varioious  Diseases. 
t  M.  and  P.  Jour.  voh  xii. 

posse  *.  Materia  vaccina  etiam  quam  Domi¬ 
nus  Woodville  Doctori  Jenner  misit,  effectus 
verae  vacciniae  similes  genuit,  quamvis  ex  aegro 
variola  laborante  desumpta  fuit  f . 

2 do,  Similis  depravatio  in  aliquo  ex  aliis  mor¬ 
bis  contagiosis  qui  impertiri  possunt  contactu 
vel  inoculatione  ab  alio  homine  ad  alterum, 
accidere  non  observatur  f. 

3tio,  Virus  vaccinum  annos  viginti  et  plu- 

res  in  hac  urbe  usurpatum  eadem  signa  semper 

/ 

et  adhuc  gignit ;  et  haec,  illis  depictis  et  de¬ 
scriptis  a  Doctore  Jenner  utpote  Vacciniae  pro¬ 
priis  prorsus  conveniunt  || .  Dr  De  Carro,  Vi¬ 
ennae,  unus  ex  vaccinat oribus  primis  et  maxi¬ 
me  strenuis,  loquens  de  rumore  vulgato  virus 
vaccinum  factum  esse  deterius,  his  verbis  uti¬ 
tur  :  “  Quant  a  cette  pretendue  degeneration, 
“  Je  declare  que  je  n’observe  pas  la  plus  legere 
“  difference  entre  mes  Vaccines  de  1799,  et 


*  Entretiens  familiers,  &c.  181.9.  t  Reports. 
J  Thomson  Op.  Cit.  |j  Id.  Lib. 

“  celles  de  1820,  et  que  j’ignore  absolument 
u  sur  quoi  repose  une  pareille  assertion 

4 to,  Variola  in  plurimis  qui  vaccinationem 
subierant,  hac  primo  introducta,  nonnullis  Doc- 
tore  Jenner  ipso  operante  f ,  accidere  observa¬ 
ta  est.  Et  epidemica  nuper  saeviente  multa 
exempla  observata  sunt  in  pueris  Londini 
Vaccinatis,  ubi  haec  operatio  modo  quem  In¬ 
stitutio  Vaccina  Nationalis  utpote  efficacissi- 
mum  laudavit,  peracta  est  J. 

Objectiones  quatuor  memoratae  opinioni  sus¬ 
ceptae  de  depravatione  viri  vaccini,  ut  causa 
vaccinationis  infeliciter  peractae  nonnihil  oc¬ 
currere  mihi  videntur ;  sed  concesso  has  nullo 
fundamento  omnino  niti,  et  hanc  materiam  de¬ 
biliorem  magna  ex  parte  usurpatam  esse,  causa 
adhuc  reddenda  est  cur  haec  materia  variolae 
effectus  adeo  temperare ,  et  tamen  non  prorsus 
prohibere  pollet. 

Quarto ,  Inoculatio  cum  materia  serius  e  ve¬ 
sicula  humana,  vel  postquam  sumpta  fuerit  diu- 


*  Bib.  Univer.  tom.  xiii.  t  M.  and  P.  Jour.  vol.  xxvi, 
J  Id.  Lib,  vol.  xUv. 

tius  servata,  tum  verisimillima,  tum  quoque 
frequentissima  Vacciniae  Spuriae  causa  est. 
De  tempore  quo  lympha  vaccina  est  validis¬ 
sima,  medici  non  consentiunt :  alii  habent  diem 
esse  octavum,  cum  areolae  inflammatio  prodit. 
Alteri  iterum  lympham  sumi  posse  quocunque 
tempore  inter  vesiculam  conspectam  et  sca¬ 
biem  prorsus  perfectam,  affirmant.  Si  materia 
e  vesicula  multum  provecta  sumatur,  cura  ad¬ 
hibenda  est,  ne  haec  partim  in  ulcus  commune 

* 

transierit,  et  ne  virus  cum  pure  mistum  fuerit, 
alioquin  spem  eludat. 

Singula  fluida  animalia  resolutioni  proclivia 
sunt,  et  in  hac  conditione  dotes  cum  naturales 
tum  chemicae  prorsus  perire  videntur  :  et  virus 
vaccinum  cum  hanc  mutationem  subierit  vesi¬ 
culam  vaccinam  inducere  non  posse  reperitur. 
Resolutio  actione  caloris  et  liumiditatis  mag¬ 
nopere  acceleratur,  et  haec  quo  lympha  vaccina 
servetur  sedulo  sunt  evitanda. 

Videtur  virus  ex  pustula  quovis  tempore  du- 
rationis  ejus  desumptum,  vel  etiam  dissolutio 
crustae  longe  postquam  separata  fuit,  vim  ha¬ 
bere  impertiendi  vesiculam  vaccinam  aspectu 

et  progressu  regularem,  et  non  adhuc  probatur 
tales  vesiculas  unquam  esse  spurias,  vel  omnes 
effectus  vacciniam  plerumque  sequentes  non 
inducere. 

Inoculatio  cum  fluido  a  vesicula  vaccina 
praebito  quod  speciem  exhibet  purulentam,  et 
probabiliter  pus  est  solitum  propter  inflamma¬ 
tionem  genitum,  vel  cum  materia  vaccina  re¬ 
soluta,  alias  nullum  edit  effectum,  et  alias  in¬ 
flammationem  et  suppurationem  levem  excitat. 
* 

Sed  haec  inflammatio,  quae  nihil  refert  vesi¬ 
culam  vaccinam,  haud  recte  Vaccinia  Spuria 
potest  nuncupari.  Ob  negligentiam  medico¬ 
rum  qui  aegros  suos  post  inoculationem  non 
inspiciunt,  et  ob  inscitiam  parentum  pueri  in 
quibus  haec  inflammatio  excitata  sit,  vaccina¬ 
tionem  fortasse  subiisse  aliquando  falso  habiti 
sunt. 

Quinto ,  Haud  absurdum  est  putare  prae¬ 
sentiam  solam  pustulae  vaccinae  in  aliqua 
parte  corporis,  non  per  se  ad  variolam  arcen¬ 
dam,  vaccinationemque  efficacem  reddendam 
sufficere,  sed  quodam  affectu  generali  systema¬ 
tis  opus  esse.  Dr  Jenner  primum  observavit 

illos  solos  qui  subierant  signa  constitutionalia 
pariter  ac  localia  Vacciniae,  haud  proclives  esse 
contagio  variolae.  Hinc,  morbus  perfectus 
localis ,  cui  non  adsunt  signa  constitutionalia, 
pro  specie  Vacciniae  Spuriae  plerumque  habi¬ 
tus  est. 

Jampridem  observatum  est  in  longe  pluribus 
exemplis  signa  constitutionalia  Vacciniae,  adeo 
esse  levia  ut  attentionem  summam  non  vindi¬ 
cent.  Revera,  si  omnem  inoculationem  vacci¬ 
nam  in  qua  haec  signa  non  observata  sunt  pro 
spuria  et  imperfecta  existimemus,  dubitari  po¬ 
test  num  pars  decima  illorum  qui  vaccinatio¬ 
nem  subierint  virium  prophy laeticarum  Vacci¬ 
niae  totum  commodum  acceperint. 

Per  breve  tempus  post  vaccinationem  intro¬ 
ductam,  inoculatio  cum  variolae  materia,  ut 
testis  quo  comperiatur  an  Vaccinia  efficax  fu¬ 
isset  necne,  instituta  fuit ;  et  pleri  que  qui  vac¬ 
cinationem  subierant,  variola  inoculatione  haud 
affecti  sunt,  dum  in  paucis  affectus  mitis  vario¬ 
lae  inoculationi  successit.  Sed  quamvis  plerique 
vaccinati  contagio  variolae  ab  inoculatione  re¬ 
stiterant,  quaestio  nonnihil  curiosa  evidenter 

fiebat  pro  comperto  habere,  num  hi  variola  na¬ 
turali  nunquam  postea  afficerentur.  Exempla 
hujusmodi  subinde  acciderunt,  et  vel  uni  ex 

quatuor  causis  jam  memoratis,  vel  hominibus 
(iy  .  «  • 
Vacciniae  sine  affectu  constitutionali  antea  sub¬ 
jectis,  tributa  sunt. 

Judicio  ex  analogia  formato,  Dominus  Bryce 
inductus  est  credere,  testem  constitutionis  viro 
vaccino  affectae  ab  inoculatione,  dum  prima  per¬ 
git,  iterum  instituta,  deduci  posse,  et  anno  1802 
eventum  observationum  et  experimentorum  de 
hac  re  in  medium  protulit  *.  Testis  Domini 

4 

Bryce  praebetur  inoculatione  secunda  instituta 
circa  finem  quinti  vel  initium  diei  sexti  post  in¬ 
oculationem  primam  ;  si  vesicula  a  secunda  in¬ 
ducta,  maturescit  et  iterum  tabescit  fere  eodem 
tempore  ac  illa  inoculatione  prima  praebita,  con¬ 
stitutionem  affectam  esse  et  hominem  ab  acces¬ 
sione  variolae  immunem  esse,  judicandum  est. 

Utcunque  pulchra  haec  lex  economiae  ani¬ 
malis  videatur,  et  utcunque  ingeniose  ad  casum 


*  Practical  Observations,  &c.  1802. 

Vacciniae  applicetur,  illos  qui  vaccinationem 
sine  signis  manifestis  et  sine  hoc  teste  passi 
sunt,  minime  postea  variolae  proclives  esse, 
accessumque,  si  occurrat,  pariter  esse  mitem, 
ac  si  vaccinationis  perfectae  commodo  fructi 
sunt,  ni  fallor  invenietur.  Qui  perlegunt  reve¬ 
ra,  exempla  prolata  hominum  variola  affecto¬ 
rum,  postquam  Vacciniam  sine  signis  manifestis 
constitutionalibus  subierunt,  invenient  mor¬ 
bum  fere  semper  fuisse  mitem,  ei  similem  qui 
epidemico  recente  progrediente,  in  vaccina- 

r 

tis,  testi  memorato  subjecti  sunt  necne, 

observatus  est.  Dubitari  quoque  potest,  num 
in  aliquo  exemplo,  in  quo  facultas  fuit  ad  hunc 
testem  confugiendi,  id  est,  ubi  vesicula  vaccina 
existit,  unde  materia  inoculationi  idonea  ex¬ 
trahi  potuit,  cursus  vesiculae  secundae  eodem 
tempore  ac  primae  haud  peractus  sit. 

Doctori  Thomson,  ut  ipse  mihi  dixit,  nuper 
perscrutanti  tabulas  quibus  Dominus  Bryce 
testem  suum  vaccinationis  perfectae  illustravit, 
mira  visa  fuit,  moles  exigua  secundariae,  ra¬ 
tione  habita  vesiculae  vaccinae  primariae,  et 
hinc  inductus  est  credere  eandem  rationem  ex- 

D 

istere  inter  vesiculam  secundariam  et  prima¬ 
riam,  ac  inter  pustulas  variolae  secundariae  et 
primariae,  de  quibus  mox  agendum  erit, — i.  e. 
vesiculam  vaccinam  secundariam  temperatam 
esse  vel  mitiorem,  propter  illam  mutationem 
incognitam  viro  vaccino  priore  in  constitutione 
inductam.  Cursus  celer  quo  vesicula  vaccina 
secundaria  progreditur,  vel  in  illis  qui  teste  a 
Domino  Bryce  proposito  subjecti  sunt,  vel  in 
illis  quoque  qui  iterum  inoculationem  viro  vac¬ 
cino  subierant  aliquamdiu  postquam  vaccina¬ 
tionem,  vel  variolam  passi  sunt,  analogiam  al¬ 
teram  ejusdem  generis,  ac  inter  variolam  prima¬ 
riam  et  secundariam  existit  praebere  videtur. 
Quo  analogia  haec  accuratius  indicetur,  Doc- 
tor  Thomson  vesiculam  vaccinam  secundariam, 
vel  testem  Domini  Bryce,  Vaccinellam  appellari 
proposuit,  quia  sibi  persuasum  est  hanc  tantum 
Vacciniam  quantum  Varicella  Variolam  referre. 
Nonne  fieri  potest,  quosdam  alios  morbos  qui 
pustulas  exhibent,  Vacciniamque  Veram  refe¬ 
runt,  quibus  Doctore  Jenner  testante  *,  vacca 

*  Inquiry,  Ed.  2da,  p»  7. 

est  proclivis,  et  quibus  nomen  Vacciniam  Spu¬ 
riam  imposuit,  probabiliter  speciem  veram  esse 
temperatam  ex  animali  isto  morbo  antea  labo¬ 
rante  ? 

Sexto ,  Ruptura  vesiculae  vaccinae  casu  vel 
consilio  inducta,  vel  exinanitio  ejus,  haud  rara 
Vacciniae  Spuriae  causa  dicitur*,  et  complura 
variolae  exempla,  quae  post  vaccinationem  in 
Institutis  Publicis  observata  sunt,  vesiculis  ex- 

9 

haustis,  propter  lympham  annis  1799  1800 
magna  copia  quaesitam,  saepe  tribuuntur  j*.  Di¬ 
rectores  quoque  Institutionis  Vaccinae  Publi¬ 
cae,  anno  1813  dixerunt,  pleraque  exempla  hu¬ 
jusmodi  ex  consuetudine  unam  tantum  punc¬ 
turam  faciendi,  et  postea  incidendi  vesiculam, 
et  sumendi  aliquid  lymphae  ad  morbum  pro¬ 
pagandum,  orta  fuisse  videri  J.  Pieri  potest  ve¬ 
siculam  vaccinam  abrasam,  vel  contenta  ejus 
prorsus  exhausta,  priusquam  quoddam  stadium 


*  Bell  on  Cotv-pox.  Dunning,  Walker  and  Bing,  M.  and 
P.  Journ.  1805.  1806. 

t  Willan  on  Vac.  Inoe.  p.  55.  Bing  on  Cow-pox,  p,  501. 
502.  908. 

X  Keports,  1815. 

attigit,  et  tempus  fuit  quo  virus  effectum 
suum  salutarem  in  constitutionem  edere  po¬ 
tuit,  vaccinationem  inefficacem  saepe  reddere  ; 
sed  non  facile  intelligitur  quomodo  abrasio 
vim  prophy laeticam  Vacciniae,  postquam  vesi¬ 
cula  completa  fuit,  magnopere  imminuere  pos¬ 
sit.  De  hac  re  opiniones  et  ratiocinatio  quae 
in  Curatorum  Societatis  Novi  Eboraci  narra¬ 
tione,  anno  1818  edita  continentur,  adeo  sunt 
perspicuae  et  sententiae  meae  convenientes, 
ut  eas  hic  citare  inducor.  “  Should  the  doc- 
“  trine,”  inquiunt  Curatores,  “  thus  officially 
“  promulgated  by  that  Institution  (National 
“  Vaccine  Establishment)  be  true,  your  com- 
“  mittee  must  necessarily  infer,  and  deeply  la- 
“  ment,  that  vast  numbers  of  persons  in  this, 
“  and  in  otlier  countries,  remain  only  de- 
“  lusively  protected  by  Vaccination,  since  the 
“  practice  thus  reprobated  has  been  very  ge- 
“  nerally  approved,  and  has  as  generally 
“  prevailed  throughout  Europe  and  Ameri- 
“  ca.”  “  The  Board  of  the  London  Vaccine 
“  Institution  have  not  been  at  the  pains  to 
“  state  the  period  of  the  disease  at  which  the 

“  puncture  or  rupture  of  the  vesicle  may  in- 
“  terfere  with  its  operation  on  the  system ; 
“  but  inasmuch  as  the  effect  of  the  disease 
“  generally  takes  place  on  the  seventh  or 
u  eighth  day,  it  may  be  inferred,  that  the 
“  Board  apprehend  that  danger  may  arise  from 
“  puncturing  the  vesicle  at  any  time  during 
“  the  existence  of  lymph  in  it.  With  ali  defe- 
“  rence  to  such  high  authority,  your  Commit- 
“  tee  explicitly  declare  their  dissent  from  the 
“  doctrine  promulgated  by  that  Board,  and 
“  which  is  founded  upon  the  principle,  that 
44  by  diminishing  the  quantity  of  vaccine  vi- 
44  rus,  or  lymph,  after  it  is  formed  in  the  part, 
44  the  operation  of  the  disease  on  the  system 
44  is  in  danger  of  being  destroyed  or  enfeebled, 
44  notwithstanding  the  lymph  is  secreted  in  the 
44  part,  and  possesses  ali  the  characteristics  of 
44  the  vaccine  virus 

Dominus  Ring,  vaccinationis  defensor  prae¬ 
clarus  et  indefessus,  qui  affirmaverat  vesiculae 


*  Report,  p.  17. 

vaccinae  exinanitionem  frequentem  esse  frus¬ 
trationis  causam,  ipse  tandem  cedit  pleraque 
variolae  post  vaccinationem  exempla,  quae 
ipse  viderat,  constitutionibus  quibusdam  prae 
aliis  variolae  proclivibus,  et  non  alicui  morbo 
quo  aeger  laborabat,  nec  vesiculae  exinani¬ 
tioni  tribuenda  esse  *.  Dr  Thomson  dicit,  ve¬ 
siculas  singulas  quae  abrasae  fuerant,  homines 
contagio  variolae  naturali  vel  inoculationi,  plene 
subjectos  contra  vim  morbi  defendere  visas 
esse  f .  Ita  etiam  loquitur  Dominus  Cross  J. 

Septimo,  Puncturae  pauciores  factae,  Vacci- 
niam  Spuriam,  vel  vaccinationem  imperfectam, 
inducere  habitae  sunt.  Dum  Dr  Jenner  vario¬ 
lam  nuper  in  vaccinatis  saepe  occurrentem  vi¬ 
ro  vaccino  vitiato  refert,  Concilium  Institutio¬ 
nis  Vaccinae  Publicae  dicit,  hoc  tribuendum 
esse  processui  vaccinationis  secundum  praecep¬ 
ta  concilii  non  peracto  || ;  id  est,  loco  quatuor 


*  M.  &  P.  Jour.  Nov.  1805. 
t  Thomson  on  Var.  Diseases,  p.  514. 
t  Cross  on  the  Var.  Epidemic  at  Norwicb,  1820,  p.  51. 
]|  Report,  1818. 

puncturarum,  quarum  duae  saltem  haud  ape- 
riuntur,  una  vel  duae  puncturae  tantum  factae 
sunt,  et  una  vel  ambae  apertae.  Dominus 
Moore  testatur  principium  summum  in  vacci¬ 
natione  esse,  aegrum  perfectissime  viro  infi¬ 
cere *  *.  Sed  jure  quaeri  potest,  an  viro  vac¬ 
cino  aliquid  insit  ab  aliis  venenis  morbidis  adeo 
diversum,  ut  leges  contagii  quae  haec  tempe¬ 
rant  illud  haud  afficerent  ?  An  opus  est  virus 
syphilidis  vel  psorae,  quo  effectus  suos  specifi¬ 
cos  edat,  in  plura  corporis  puncta  inseri?  Vel 
infectio  pluribus  punctis  quam  singulis  certior 
excitatur  ?  Haec  quidem  causa  sola  videtur  cur 
plura  puncta  fiant,  atque  anno  etiam  1800  Con¬ 
cilio  Centrali  Vaccinationis  Galliae  indicata 
fuit.  In  narrationibus  suis  mense  Decembris 
hujus  anni.  Concilium  observat,  “  Quoiqffun 
“  seul  bouton  Vaccin  suffice  pour  constituer 
“  la  Vaccine  et  preserve  de  la  petite  verole, 
“  on  pratique  depuis  trois  jusqu’a  six  piqures. 
“  Plus  on  les  multiplie,  plus  on  est  sur  que 
“  quelques-unes  d’elles  produirent  des  boutons, 

. .  - . . — i  .  .i 


*  History  of  Vaccination,  p.  90. 

“  et  plus  on  se  menage  les  moyens  (Tobtenir 
“  du  Vaccin  en  abondance 

'  • ; ■  ■■'" : ■ : 

DE  PRAESIDIO  VACCINIA  VERA 

PRAEBITO. 

In  conando  constituere  quid  praesidii  prae- 
beatur  vaccinatione  contra  contagium  variolae, 
opus  est  breviter  investigare,  num  ulla  vel 
cuncta  eruptio  varioloides  quibus  vaccinati 
plus  minusve  affecti  fuerunt,  sit  variola ;  num 
eruptio  primo  a  Doctore  Heberden,  et  postea 
Doctore  Willan,  aliisque  descripta,  varicella 
scilicet,  morbus  sit  sui  generis,  vel  tantum 
species  variolae.  Naturam  eruptionum,  quae 
ante  vaccinationem  introductam,  variolam  vel 
naturalem  vel  inoculatione  ortam  sequebantur, 
investigare  volentes,  Conspectui  Variolae  His¬ 
torico  a  Doctore  Thomson  edito  f ,  me  referre 
oportet.  Ni  fallor,  hic  clare  demonstravit  Va- 


*  Jour.  de  Med.  tom.  ii.  p.  56. 

+  Historical  Sketch  of  Small-pox,  1822. 

riolam  Spuriam  sive  notham  (sub  variis  aliis 
nominibus  ab  auctoribus  descriptam  *)  vario¬ 
lam  veram  esse,  vel  constitutione  peculiari 
mutatam,  vel  morbi  naturalis  aut  inoculati  ac¬ 
cessu  priori  temperatam. 

Dum  earundem  eruptionum,  invalescente  vac¬ 
cinatione,  historiam  investigabam,  plurima  de 
hac  re  dicta  in  eodem  volumine  me  multum 
juverunt.  Jampridem  dictum  est  morbos  va¬ 
riolae  similes  in  vaccinatis  visos,  diversis  tem¬ 
poribus  causis  variis  relatos  fuisse,  saepissime 
Vacciniae  Spuriae,  vel  ut  a  Doctore  Willan 
nuncupatur,  vaccinationi  imperfectae.  Variola 
tamen  illos  inficere  interdum  observata  est,  in 
quibus  ne  minimus  quidem  vaccinationis  defec¬ 
tus  causa  haberi  potuit, .  et  simul  observatum 
fuit  variolam  in  omni  fere  hujusmodi  exemplo, 
natura  maligna  et  periculo  prorsus  carere. 
Dum  talia  exempla  perpendit,  quaestio  medici 
animo  se  naturaliter  offert,  num  vaccinatio  prae¬ 
ter  vim  prohibendi  perfectam  a  Doctore  Jenner 
relatam,  in  quibusdam  hominibus  et  rebus  qui- 


*  Wind,  Water,  Horn,  Sheep,  Swine,  Stone-pock,  &c.  &c. 

busdam  existentibus,  vim  quoque  habeat,  signa 
et  aspectum  mitigandi  et  v eluti  variolam  na¬ 
turalem  temperandi  ?  Nonnihil  hujusmodi  opi  ¬ 
nionis  Doetor  Thomson  *  inveniri  judicat  in 
locis  quibusdam  opusculi  primi  Doctoris  Jen- 
ner  f  ;  sed  mentio  prima  distincta  de  vi  tem¬ 
perante  Vacciniae  a  Doctore  Stokes  de  Ches- 
terfield  facta  fuisse  apparet,  qui^aegroto  lo- 
quens,  inter  vaccinationis  progressum  variola 
affecto,  impetuque  mitissimo  laborante,  haec 
habet : — “  My  belief  is,  that  tlie  Cow-pox  in- 
“  oculation  modified  the  progress  of  the  Small- 
“  pox  J.”  Dominus  Bevan,  de  Stock  in  Trent, 
quoque,  post  duos  casus  similes  hujusmodi  de¬ 
scriptos,  dicit : — “  Erom  these  facts,  it  appears 

“  probable,  that  the  Vaccine  Inoculation  had 

% 

“  produced  a  change  in  the  system,  though  not 
“  sucli  as  completely  to  prevent  the  influence 
“  of  the  variolous  contagion,  yet  sufficient  to 
“  mitigate  the  violence  of  its  effects,  and  in- 


*  Historical  Sketch,  p.  147. 
t  Inquiry,  Note,  p.  28,  et  50. 
t  M.  &  P.  Jour.  Jan.  1801. 

“  deed  to  occasion  the  disease  to  deviate  from 
“  its  natural  progress  Ex  his  citationibus 
apparet,  anno  etiam  1801  vim  temperantem 
Vacciniae  perfecte  observatam  fuisse.  Anno 
1805,  Dominus  Dunning  de  Plymouth  eandem 
opinionem  protulit  f ,  et  anno  1806,  Dr  Willan 
Celeberrimus,  in  Tractatu  suo  de  Inoculatione 
Vacciniae,  vim  vaccinationis  temperantem  ef¬ 
fectui  materiarum  Vacciniae  Variolaeque  (vel 
etiam  variolae  naturalis  et  inoculatae)  simul 
introductarum  et  in  sese  invicem  agentium, 
comparavit  J.  Doctor^  Willan  eadem  opinio 
fuit  pariter  de  exemplis  variolae  accidentis  vac 

cinationi  a  Domino  Goldson  memoratis,  ac  de 

/ 

aliis  in  opusculis  periodicis  diversis,  et  mihi 
persuadetur  nunc  concludere  licere  casus  a  Do 
mino  Brown  de  Musselburgh  memoratos  ||,  re¬ 
vera  exempla  fuisse  variolae  a  vaccinatione  tem¬ 
peratae,  et  non  varicellae,  ut  tempore  quo  ac¬ 
ciderunt,  a  quibusdam  habiti  sunt.  Casus  quo¬ 
que  morbi  exanthematici  in  nonnullis  eorum 


*  M.  &  P.  Jour.  May  1801.  t  Short  DetaiI,  &c.  1805. 
X  Willan,  p.  50.  j|  Inqniry,  &c.  1806. 

qui  vaccinationi  subjecti  fuerant,  a  Doctore  San- 
ders  f ,  dum  variola  epidemica  in  hac  urbe  annis 
1810  et  1811  saeviebat  observati,  exempla  va¬ 
riolae  a  vaccinatione  priori  temperatae  haberi 
possunt. 

Anno  1813,  variola  in  Comitatu  de  Eorfar  et 
vicinitate  ejus  epidemica  fiebat,  et  eorum  qui 
vaccinationem  subierant  circiter  centum  et 
quinquaginta,  inficiebat,  quorum  alii  hunc  pro¬ 
cessum  medicis  regularibus  aliique  obstetrici¬ 
bus,  &c.  curantibus,  passi  ftort.  Doctor  Adam 
Junior,  qui  hanc  epidemicam  in  literis  suis  f 
ad  Dominum  Bryce  de  hac  re  scriptis,  probe  et 
accurate  delineavit,  de  natura  morbi  in  vacci- 
natis  dubitationes  profert.  Quoniam  opinio  a 
Domino  Bryce  hic  edito,  adeo  sit  perspicua, 
observationibus  propriis  illo  tempore  nitatur,  ex¬ 
perientiaque  recentiori  plenissime  confirmetur, 
hanc  subjicere  non  haerebo.  “  From  what  I 
“  have  observed,”  ait  Dominus  Bryce,  “  of  the 
“  erupti  ve  disease  which  you  describe,  I  have 


*  Sanders  on  Small-pox,  &c.  1815. 
t  Thomson  on  Yariolous  Diseases,  Ap.  No.  iv. 

“  no  doubt  that  it  proceeds  from  the  conta- 
“  gion  of  Small-pox,  and  that  it  now  appears 
“  in  some  instances  after  Cow-pox,  (more  or  less 
“  frequently,  according  to  circumstances  of 
“  seasori,  of  epidemic  constitution,  or  of  pecu- 
“  liar  state  of  body),  as  it  did  formerly  after 
“  the  Small-pox,  and  thus  places  the  Cow-pox 
“  and  the  Small-pox  exactly  on  the  same  foot- 
“  ing,  with  regard  to  a  future  or  second  attack 
“  of  Small-pox.  I  think  all  the  facts  observed 
“  with  regard  to  Cow-pox  and  Small-pox,  jus- 
“  tify  this  explanation,  rather  than  that  by  im- 
“  perfect  vaccination*.”  Observare  licet,  sen¬ 
tentiam  prorsus  huic  similem,  prolatam  fuisse 
a  Doctore  Thomson,  in  Dissertatione  sua  pri¬ 
ma  de  Identitate  Varicellae  et  Variolae  Tem¬ 
peratae  f . 

Quamvis  nonnulli  casus  eruptionis  variolae 
in  vaccinatis  exempla  variolae  a  vaccinatione 
temperatae,  habiti  sunt,  longe  plures  tamen  is¬ 
tarum  eruptionum  a  medicis  exempla  varicellae , 


*  Thomson  on  Varioloid  Diseases,  Ap,  No.  iv,  p.  49. 
i'  Ed.  Mcd.  and  Surg.  Jour.  vol.  xiv. 

morbi  specifice  a  variola  diversi,  cui  homines 
semel  tantum  per  decursum  vitae  proclives, 
existimati  sunt.  Opinio,  varicellam  morbum 
esse  indolis  separatae  et  a  variola  diversae,  ut 
probe  innotescit,  a  Doctore  Heberden,  anno 
1767,  primo  prolata  fuit*,  et  dehinc  inter  ple- 
rosque  medicos  tum  hujus  regionis,  tum  alia¬ 
rum  in  Europa  recepta  fuit. 

Anno  tamen  1818,  Doctor  Thomson,  obser¬ 
vando  variolam  epidemicam  tunc  temporis  in 
hac  urbe  grassantem,  eosque,  qui  variolam 
Vacciniam  et  neutram  passi  erant,  afficientem, 
inferre  inductus  est,  morbum,  ut  se  in  primis 
duobus  aegrorum  generibus  exhibuit,  et  quem 
varicellam  a  Heberden,  AVillan,  aliisque  descrip¬ 
tam,  ipse  existimare  solebat,  ex  contagio  vero 
variolae,  in  uno  aegrorum  genere  a  variola,  et 
in  altera  vaccinatione  priori,  temperatae,  oriri. 
Morbo  constanter  et  indefesse  per  tres  annos 
observato,  per  quod  spatium  temporis  epide¬ 
mice  in  hac  urbe  saeviebat,  observato  etiam  a 
seipso  in  aliis  Scotiae  regionibus  epidemice 


*  Med.  Trans,  vol.  i.  p.  427. 

grassante,  et  epistolis  medicorum  domi  forisque 
plurimorum  perpensis,  hanc  opinionem  stabili¬ 
tam  habuit,  quae  fautores  indies  accipit,  et  quae 
magnopere  accommodari  videtur  ad  connec- 
tendos  et  explicandos  exitus  observationum 
priorum,  ad  conciliandas  medicorum  sententias 
incongruas  et  contrarias,  et  ad  investigationes 
de  istis  morbis  omnibus  simplices  reddendas. 
Praeterea  efficit,  ut  Repertum  Jenner  praeclari, 
ut  decet,  aestimemus.  Huic  opinioni  acci¬ 
dentes  pro  certo  affirmare  possumus  vaccina¬ 
tionem  proclivitatem  ad  contagium  variolae 
minuere,  morbum  siquando  vaccinatis  ocur- 
rit  multum  mitiorem  reddere,  et  immunitatem 
ex  hoc,  si  non  prorsus  perfectam,  tantam  re¬ 
vera,  «ae»  ex  aliquo  reperto  humano  expectare 
licet,  praebere*. 

*  Thomson,  Hist.  Sketch,  p.  148. 

Excudebant  Jacobus  Pillans  &  Filius. 

